צבעי המדים של הקבוצה בזמן הקמתה היו אדום ולבן. הם שימשו את המועדון לתקופה קצרה מאוד, עד שבתמיכתו של ריקרדו סאפריסה ובהשראת קבוצת הפולו של ברצלונה, הזמינה הקבוצה מדים בצבעי כחול ואדום. בזמן ייצור המדים החדשים בשנת 1937, התערבבו הצבעים בצדי המדים ויצרו גוון של סגול-בורגונדי, שהתחבב מאוד על בעלי התפקידים במועדון. בעקבות הסגנון והייחודיות של הצבע החדש, הוחלט להפוך אותו לצבע הרשמי של הקבוצה. באותו הזמן הוחלט שסמל המועדון יתנוסס על החזה במדים החדשים, ויהיה מורכב מהאות S בכתב בולט ובצבע לבן. האות באותו הסגנון משולבת גם בסמל המועדון הנוכחי.
בשנת 1987 דבק בקבוצה הכינוי המלווה אותה עד היום, "המפלצת הסגולה". מקור הכינוי מיוחס לעיתון הקוסטה ריקאי "דיאריו אקסטרה". בדיווח על משחק דרבי אותו אירחה סאפריסה, תיאר הכתב כי ים האוהדים לובשי הסגול הקופצים יחד והרעש העצום שהם מייצרים, גרמו לו להרגיש כאילו נכחה במקום מפלצת בעלת אלף ראשים. הדבר התחבב על המועדון שאימץ את הכינוי. המפלצת הסגולה הפכה להיות הקמע של המועדון, ואף שולבה בסמל הקבוצה בעידן חורחה ורגארה, בין 2003 ל-2011.
ניר דובדבני
ניר דובדבני (נולד ב-8 ביולי 1973) שחקן כדוריד בשנות ה-90, קפטן קבוצת מכבי קריית מוצקין ושחקן נבחרת ישראל בכדוריד בעבר. כיהן כחבר מועצה בקריית מוצקין (2003 - 2013), איש עסקים, מנטור, סופר ומרצה ישראלי.
ביוגרפיה.
דובדבני נולד וגדל בקריית מוצקין. בנעוריו התחנך בפנימיית בית הספר לקציני ים בעכו. התגייס לחטיבת הצנחנים בשנת 1991. לאחר שירותו הצבאי, סיים בהצטיינות תואר ראשון ותואר שני בביקורת פנים מאוניברסיטת חיפה.
קריירה ספורטיבית.
בשנת 1982 החל לשחק כדוריד בקבוצת הנוער של מכבי קריית מוצקין. בשנת 1990 עבר לשחק בקבוצה הבוגרת ובהמשך מונה לקפטן הקבוצה. בשנת 1995 החל לשחק בסגל נבחרת ישראל בכדוריד. בעונת 1999/2000 הוביל את קבוצתו למקום השני בליגת העל בכדוריד. בעונת 2000/2001 הוביל את קבוצתו לראשונה לשחק בטורניר, גביע אירופה לקבוצות. הקבוצה הפסידה בסיכום שני משחקיה לקבוצת "דניס טורקו" מפינלנד.
קריירה עסקית.
בשנת 2000 החל לעבוד ברשת הולמס פלייס בתפקיד ניהולי, ובשנת 2007 מונה למנכ"ל הרשת בישראל, בספטמבר 2008 סיים את תפקידו כמנכ"ל ומונה למנהל פיתוח עסקי של הרשת.
בשנת 2010 הקים את חברת RND, המספקת שירותי ייעוץ עסקי, ליווי ואימון.
כתב את שלושת רבי-המכר "פשוט למכור הרבה יותר", "להיות alpha בעסקים", ו"המחיר למשתפן".
בינואר 2022 מכר 50% מקבוצת ניר דובדבני RND ליזם ואיש העסקים אבי פרץ. במאי 2022 רכש באמצעות הקבוצה בבעלותו 50% מחברת arcdb מתחום הנדל"ן. באוגוסט 2022 רכש 50% מקבוצת אלון אולמן.
חיים אישיים.
דובדבני מתגורר ברמת השרון. נשוי לקרן, ולזוג שתי בנות משותפות. אב לשלושה ילדים נוספים מנישואים קודמים.
רג'י קאנון
רג'ינלד ג'ייקוב קאנון (באנגלית: Reginald Jacob Cannon; נולד ב-11 ביוני 1998 בשיקגו שבאילינוי, ארצות הברית) הוא כדורגלן אמריקאי המשחק בעמדת המגן הימני בקבוצת בואבישטה מליגת העל הפורטוגלית ובנבחרת ארצות הברית.
קריירת מועדונים.
קאנון גדל במחלקת הנוער של דאלאס. הוא ערך 69 הופעות ליגה במדי הקבוצה הבוגרת של המועדון, בהן הבקיע שלושה שערים.
ב-9 בספטמבר 2020 חתם קאנון בבואבישטה מליגת העל הפורטוגלית. ב-19 בספטמבר ערך את הופעת הבכורה שלו במועדון, בתיקו 3-3 נגד נסיונל מדיירה במסגרת המחזור הראשון בליגה לעונת . בשתי העונות הראשונות שלו במועדון ערך 52 הופעות ליגה.
קריירה בינלאומית.
ב-16 באוקטובר 2018 ערך קאנון את הופעת הבכורה שלו בנבחרת ארצות הברית, בתיקו 1-1 נגד נבחרת פרו במשחק ידידות. הוא היה חלק מסגל נבחרת ארצות הברית בגביע הזהב 2019, בו הפסידה נבחרתו בגמר לנבחרת מקסיקו. ב-9 ביוני 2021 הוא הבקיע את שער הבכורה שלו בנבחרת, בניצחון 4-0 על נבחרת קוסטה ריקה במשחק ידידות. הוא היה חלק מסגל נבחרת ארצות הברית שזכה בגביע הזהב 2021, ואף שיחק בניצחון 1-0 על נבחרת מקסיקו בגמר.
גונסאלו מונטייל
גונסאלו אריאל מונטייל (בספרדית: Gonzalo Ariel Montiel; נולד ב-1 בינואר 1997 בגונסאלס קטאן שבארגנטינה) הוא כדורגלן ארגנטינאי המשחק בעמדת המגן ימני בקבוצת סביליה מהלה ליגה ובנבחרת ארגנטינה.
קריירת מועדונים.
מונטייל גדל במחלקת הנוער של ריבר פלייט מליגת העל הארגנטינאית. ב-30 באפריל 2016 ערך את הופעת הבכורה שלו במועדון, בתיקו 0-0 נגד ולס סארספילד במסגרת הליגה. בסך הכל ערך 72 הופעות ליגה במדי המועדון, בהן הבקיע שלושה שערים.
ב-13 באוגוסט 2021 חתם מונטייל על חוזה לשלוש עונות בסביליה מהלה ליגה. ב-14 בספטמבר ערך את הופעת הבכורה שלו במועדון, בתיקו 1-1 נגד רד בול זלצבורג במסגרת שלב הבתים של ליגת האלופות לעונת 2021/2022. ב-22 בספטמבר ערך את הופעת הבכורה שלו בליגה, בניצחון 3-1 על ולנסיה במסגרת המחזור השישי לעונת 2021/2022. בעונתו הראשונה במועדון ערך 18 הופעות ליגה והבקיע שער אחד.
קריירה בינלאומית.
ב-22 במרץ 2019 ערך מונטייל את הופעת הבכורה שלו בנבחרת ארגנטינה, בהפסד 3-1 לנבחרת ונצואלה במשחק ידידות. הוא היה חלק מסגל נבחרת ארגנטינה שזכה בקופה אמריקה 2021, ואף שיחק בניצחון 1-0 על נבחרת ברזיל בגמר.
טריברג אים שוורצוואלד
טריברג אים שוורצוואלד (בגרמנית: Triberg im Schwarzwald) היא עיירה במדינת באדן-וירטמברג שבגרמניה, הממוקמת באזור היער השחור. בשנת 2020 מנתה אוכלוסיית העיירה 4,656 תושבים. העיירה ממוקמת בלב אזור היער השחור בין 500 ל-1038 מטרים מעל פני הים.
העיירה היא אתר תיירות פופולרי בשל מפלי טריברג הנמצאים בתחומה, אשר הם המפלים הגבוהים ביותר בגרמניה, ובשל שעוני הקוקייה הנודעים המיוצרים בעיירה.
הסופר האמריקני המפורסם ארנסט המינגוויי הזכיר את העיירה בסיפורו הקצר "שלגי הקילימנג'רו".
אתרים בולטים.
מוקדי עניין בולטים בתחום העיירה
לייגואר
איסור לקיחת כופר כתחליף לעונש
איסור לקיחת כופר כתחליף לעונש הוא מצוות לא תעשה מתרי"ג מצוות לפיה אין לקחת כופר מרוצח תמורת המתתו או מרוצח בשגגה תמורת הגלייתו.
מקור ושורשי המצווה.
בספר במדבר נאמר:
ספר החינוך כתב בטעם המצווה שאם תהיה אפשרות לקחת כופר, הרי שהעשירים יוכלו להרוג ולשלם כופר והמצב יגיע לאנרכיה. עוד טעם כתב הרמב"ם: נפשו של הנרצח אינה שייכת ליורשיו, ואין להם זכות לקחת בעבורה כופר.
במוני המצוות.
נחלקו מוני המצוות בשאלה כמה מצוות נמנות בפסוקים אלו:
דיני המצווה.
אפילו אם גואל הדם מוכן לפטור את הרוצח בעד הכופר, בית הדין אינו רשאי לפוטרו.
מצווה זו היא בין בגברים ובין בנשים. מי שלקח כופר עבר על לאו ומוסיף ספר החינוך שעונשו גדול מאוד מכיוון שזו סיבה לרציחות עתידיות וחוסר זהירויות נוספות שיביאו לרצח בשגגה.
מצווה זו אינה נוהגת בימינו, משום שאין בתי דין שדנים בדיני נפשות.
OK (שיר של רובין שולץ)
OK (בעברית: אוקיי) הוא סינגל של הדי ג'יי והמפיק הגרמני, רובין שולץ, בשיתוף פעולה עם הזמר-יוצר האנגלי, ג'יימס בלאנט, שיצא, על ידי חברות התקלטים וורנר מיוזיק גרופ ו-Tonspiel, ב-19 במאי 2017, כסינגל השני מתוך אלבום האולפן השלישי של שולץ, "Uncovered".
נכון ליולי 2022, השיר הושמע למעלה מ-372 מיליון פעמים בספוטיפיי.
וידאו קליפ.
הווידאו קליפ של הסינגל, בבימויה של ליזה מינאו מורברג, יצא בערוץ היוטיוב של רובין שולץ ב-19 במאי 2017. הווידאו קליפ הוא הומאז' לשמש נצחית בראש צלול. נכון ליולי 2022, הווידאו קליפ נצפה למעלה מ-228 מיליון פעמים.
המשרתת מפסקוב
המשרתת מפסקוב (ברוסית: Псковитянка), הידועה גם בשם איוון האיום, היא אופרה משנת 1872 בשלוש מערכות ושש תמונות מאת ניקולאי רימסקי-קורסקוב ולברית מאת המלחין, על בסיס מחזהו של לב מאי .
המשרתת מפסקוב היא האופרה הראשונה של רימסקי-קורסקוב, והוא תיקן אותה פעמיים, פעם אחת ב-1876, כשהוסיף פרולוג לאופרה, ופעם שנייה ב-1891, ללא הפרולוג ששוכתב לאחר מכן והפך ב-1898 לאופרה אחרת מאת אותו המלחין, האצילה ורה שלוגה. האופרה הוצגה בפריז בגרסתה השלישית ב-1909, עם פיודור חלאפין בתפקיד ראשי, ובימוי של סרגיי דיאגילב, תחת הכותרת איוון האיום.
היסטוריה.
התוצר הראשון של המלחין ביצירה זו היה שיר ערש שהולחן ב-1866. רימסקי-קורסקוב התחיל אז לעבוד במלוא הרצינות על עיבוד אופראי לנושא היצירה בחורף 1867–1868. ישנן 3 גרסאות של האופרה. הגרסה המקורית הולחנה בשנים 1868–1872, והבכורה הועלתה בשנת 1873 בתיאטרון מריאינסקי בניצוחו של אדוארד נפראבניק . המלחין תיקן את האופרה בשנים 1876–1877 ומאוחר יותר השלים גרסה סופית בשנים 1891–1892.
עלילה.
זמן: 1570.
מקום: פסקוב, מזנר פסקוב, נהר מדניה.
מערכה 1.
תמונה 1.
הנסיכה אולגה, בתו של הנסיך טוקמאקוב, נמצאת בגן המזנר, וכך גם שתי המטפלות שלה, המספרות סיפורים על התנהגותו הנוראית של הצאר איוון בעיר הצמודה לפסקוב, נובגורוד. מיכאיל טוצ'ה, מנהיג המרד בפסקוב, אהוב על הנסיכה אולגה, אך היא מאורסת לניקיטה מטוטה. אחרי שמיכאיל ואולגה שרים דואט אהבה, מגיעים הנסיך טוקמאקוב וניקיטה. מיכאיל עוזב במהירות את המקום ואולגה מתחבאת. טוקמאקוב אומר לניקיטה שאולגה אינה בתו שלו, אלא ילדתה של גיסתו, ורה שלוגה. הוא לא יודע מי אביה האמיתי של אולגה.
תמונה 2.
בכיכר הקרמלין של פסקוב, שליח מנובגורוד מבשר כי הצאר איוון עומד להחמיר את החוקים בפסקוב כפי שעשה בנובגוד. תושבי העיר מפוחדים ומבקשים מרד, אך טוקמאקוב מנסה להרגיע את ההמון ולהטיף לכניעה, באומרו שהם חפים מכל בגידה ולכן אינם צריכים לפחד מהצאר. לעומת זאת, ניקיטה ומקורביו מתכננים למרוד.